LouisFourie: Geestelike Joernaal
Wys tans plasings met die etiket Geestelike Joernaal. Wys alle plasings
Geestelike Joernaal: Gebedslys
Want ons worstelstryd is nie teen vlees en bloed nie, maar teen die owerhede, teen die magte, teen die wêreldheersers van die duisternis van hierdie eeu, teen die bose geeste in die lug. (Efesiërs 6:12).
Die boosheid van ons tyd is daarop uit om God se mense tot 'n totale val te bring. So word mense beïnvloed om al hierdie gebeure waarvan ons lees, in die nuus, te pleeg uit haat en onvergewensgesindheid. Alhoewel hierdie oorlog nog aan die gang is, het Jesus alreeds die oorwinning behaal. Die oorlog sal tot 'n einde kon as Jesus weer kom. Intussen moet ons die volle wapen uitrusting aantrek wat God ons gee om staande te bly.
Soos jou gebedslewe ontwikkel sal jy agterkom dat die Here wil hê jy moet oor sekere sake bid. Soms kan so 'n lys oorweldigend wees. Dis waar jy 'n gebedslys nodig het.
Ek het besef dat die Here wil hê dat daar gebid moet word oor dit wat ons in die nuus lees en hoor. Daar's verskeie sake wat deur die nuus gedek word en is vervolgens onmoontlik om oor alle sake te bid in een gebedstyd. Ek het nuus gebeure geklas in groepe en ingedeel oor 'n week waaroor ek wil bid.
Wanneer die nuus gelees woord dan kom sekere gevoelens na vore, soos: moedeloosheid, ontnugtering, hartseer, hopeloosheid, frustrasie, kwaad, gevoelloosheid bedroefdheid. Hierdie gevoelens moet beveg word deur die woord van God. Ons moet staande bly en tot God in gesprek tree deur gebed, om hierdie sake met Hom te bespreuk en so vertroue te ontwikkel dat God ons hoor en - Hy sal iets daaromtrent doen.
Die krag van gebed kan sake egter verander. Ons lees in Jacobus 5:16 dat: "Bely mekaar julle misdade en bid vir mekaar, sodat julle gesond kan word. Die vurige gebed van 'n regverdige het groot krag." Ons gebede is kragtig wanneer ons saak met die Here reg is. Jakobus gebruik Elia as 'n voorbeeld van iemand wie se saak reg was met God. Elia se gebed was kragtig en effektief.
Dieselfde geld vir ons. Maak seker dat jy 'n gesonde verhouding het met God en jou gebede sal berge verskuif.
Geestelike Joernaal: Bybelstudie
(2Ti 3:16-17) Die hele Skrif is deur God ingegee en is nuttig tot lering, tot weerlegging, tot teregwysing, tot onderwysing in die geregtigheid, sodat die mens van God volkome kan wees, vir elke goeie werk volkome toegerus.
Paulus heg 'n baie groot waarde aan die Woord van God. Die woord is 'n opleidings handleiding vir elke goeie werk wat God ons beveel om te doen. Tydens bybelstudie moet jy bewus wees dat die Woord 'n geïnspireerde boek is. God het als opgeskryf wat ons moet weet en hoe ons moet leef as Sy volgelinge.
Ons lees in Johannes 1 vers 1dat "In die begin was die Woord, en die Woord was by God, en die Woord was God." Vir my is dit opbouend vir my gees om te weet dat die Woord wat ek vashou - direk van God afkom.
Die woord het vlees geword. (Johannes 1:14). Ons hou so te sê Jesus vas in ons hande. Hy weet als en niks het ontstaan sonder Hom nie. Die Woord het direk uit die hemel geval.
Daar is verskeie bybelstudie metodes wat jy kan gebruik. Ek het verskeie metodes ondersoek en toe gepas tot ek my eie manier ontdek het. Graag deel ek dit nou met jul.
Ek wil begin deur aan te dui dat dit noodsaaklik is om geld te belê in jou eie geestesgesondheid. Wat ek hiermee bedoel is om 'n naslaan bybel te bekom asook 'n verklaring oor die hele bybel. Ek ontvang geen verdienste om na die volgende twee boeke te verwys nie. Dit is wat ek gebruik vir jare en put steeds 'n voordeel daar in uit. Ek gebruik die Bybel in praktyk asook 'n Eenvolumekommentaar oor die hele bybel.
Wat vir my uit gestaan het in die Bybel in praktyk, is die uiteensetting van die boek oorsig, hoofstuk uiteensetting en dan die duidelike verduideliking van elke gedeelte in die bybel.
My metode bestaan uit drie dele vir elke bybelboek wat ek ondersoek. Ek doen gewoonlik bybelstudie op 'n Woensdag soos die tyd dit my toelaat. Ons almal het besige lewens. Op die eerste Woensdag kyk ek na die boek oorsig. Met die volgende Woensdag se bybelstudie kyk ek na die eerste hoofstuk van die betrokke boek. Dit word opgevolg met die afdeling studie van daardie boek voor ek oor beweeg na die tweede hoofstuk van die betrokke boek.
Met die boek oorsig ondersoek ek die groter prentjie van die boek. Met die hoofstuk studie kyk jy bietjie diepper na die boek. Dan volg 'n diepere studie op die spesifieke afdelings in daardie hoofstuk.
Geestelike Joernaal: Preek Notas
Die hele Skrif is deur God ingegee en is nuttig tot lering, tot weerlegging, tot teregwysing, tot onderwysing in die geregtigheid, (2Timoteus 3:16)
Die skrif het groot waarde vir christene. Dit rus ons toe vir vervolging en lyding asook leer die Woord ons om God se wil te doen. Ons moet altyd in gedagte hou dat in die bybel is God aan die woord. Hy wil ons leer en die weg aanwys vorentoe. Deur preek notas by te hou is 'n manier waardeer God ons toerus vir elke goeie werk.
My joernaalbladsy bestaan uit 'n notas blok asook 'n titel, sleutel woorde, sleutel vers, les geleer en 'n gebedsblok. Tydens die neem van notas volg jy 'n diens in die fynste besonderhede. Jy neem deel aan al die aktiwiteite van 'n diens ongeag of jy 'n lewendige diens by woon of aanlyn.
In die titel blok skryf jy die tittel van die preek neer asook die prediker se naam en datum. Sleutelwoorde is enige woord wat herhaal word of wat uitstaan in die preek. Die sleutel vers kan 'n vers wees wat vir jou uitstaan of 'n vers wat die preek inlei. Die les wat jy leer uit die preek kan neer geskryf word wat volg deur 'n persoonlike gebed.
Kom ons kyk na 'n paar wenke vir die neem van notas:
• Maak seker dat jy 'n preek nota uiteensetting van die prediker ontvang het. Dit help om jou notas te beplan op die spasie wat jy wel wil gebruik vir die doel.
• Ek deel my notas in met 'n inleiding en ook die pinte wat gemaak word op die oorspronklike preek nota uiteensetting. Spasie word gelaat vir eie opvatting in jou woorde.
• Luister vir sleutel woord, idees en pinte wat gemaak word binne 'n spesifieke deel van die preek. Enige gedagtes wat op kom rakende die preek kan ook in kort neer gepen word.
Preek notas help ons om beter te konsentreer op die preek. Om als neer te skryf, met dieper denke, maak dit moontlik dat jy dit langer sal kan onthou. Die notas dien verder as 'n naslaan stuk vir toekomstige gebruike.
En word daders van die woord en nie net hoorders wat julleself bedrieg nie. (Jacobus 1:22)
Die hele gedagte agter preek notas is om daders van die woord te wees en nie net hoorders nie. Preek notas is 'n hulpmiddel om die woord toe te pas in jou eie persoonlik lewe.